# Bronius Jakubauskas

### Straipsnis iš Vikipedijos, laisvosios enciklopedijos.

Bronius Jakubauskas

Bronius Jakubauskas (1904 m. sausio 8 d. Kaltinėnuose (Šilalės raj.) – 1980 m. balandžio 30 d. Biržuose) – vargonininkas, dainininkas, muzikos mokytojas ir chorvedys.

## [taisyti] Biografija

Vietos mokytojo M. Danilevičiaus padedamas, Kaune eksternu išlaikė egzaminus iš progimnazijos kurso. Pas vietos vargonininką pramokęs muzikos, 1919 – 1922 m. Kauno muzikos mokykloje pas Juozą Naujalį mokėsi vargonuoti ir chorvedybos. Kitas disciplinas dėstė Juozas Babravičius, Aleksandras Kačanauskas, Elena Laumenskienė ir Juozas Tallat-Kelpša.

1924 – 1927 m. mokytojavo Žagarės progimnazijoje, muziką dėstė ir mokytojų kursuose, o vasaros atostogų metu lankė muzikos mokytojų kursus Klaipėdoje.

1928 – 1933 m. mokytojavo Karmėlavos mergaičių žemės ūkio mokykloje, vargonininkavo bažnyčioje ir vadovavo chorams. 1933 – 1937 m. vargonininkavo ir vadovavo chorui Viekšniuose, o vėliau – Biržuose. Kartu lankė Konrado Kavecko vadovaujamus vargonininkų kursus Kaune. 1938 m. dainų šventei Klaipėdoje parengė Biržų bažnyčios 53 dalyvių chorą. 1940 m. subūrė Biržų miesto profsąjungų didelį mišrųjį chorą ir surengė koncertų.

1941 – 1966 m. – Biržų vidurinės mokyklos muzikos ir dainavimo mokytojas, vadovavo vaikų ir vyresniųjų klasių moksleivių chorams, rengė koncertus, dalyvavo rajono ir respublikinėse dainų šventėse, apžiūrose bei konkursuose pelnydavo pirmąsias ir kitas prizines vietas. Buvo Biržų rajono dainų švenčių, festivalių organizatorius ir vyr. dirigentas. Kaip solistas koncertavo Kaune, Klaipėdoje, Biržuose ir kitur.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../b/r/o/Bronius_Jakubauskas_f5d9.html"

Kategorijos: Lietuvos chorvedžiai | Lietuvos dainininkai | Lietuvos vargonininkai

##### Views

- Straipsnis
- Aptarimas
- Dabartinė versija

##### Paieška